Teksto supratimas ir raiškus skaitymas (3–4 kl.)
2026-05-31 10:00 - 11:00 UTC | Šeimos studija MAŽI, Dubysos g. 58A-4, Klaipėda, 94107, Lithuania
Kviečiame 3–4 klasės moksleivius į grupinę lietuvių kalbos pamokėlę, kurioje stiprinsime svarbiausius skaitymo ir teksto suvokimo įgūdžius. Užsiėmimas skirtas vaikams, norintiems geriau suprasti skaitomus tekstus, drąsiau reikšti mintis ir lavinti raiškų skaitymą.
Pamokėlės metu mokysimės analizuoti tekstus: išskirti pagrindinę mintį, aptarti veikėjus, įvykių seką, priežastis ir pasekmes. Lavinsime gebėjimą atsakyti į klausimus, pagrįsti savo nuomonę ir kurti trumpus apibendrinimus.
Didelį dėmesį skirsime raiškiam skaitymui – dirbsime su intonacija, kirčiavimu, pauzėmis ir aiškia tartimi, kad vaikai skaitytų užtikrinčiau ir suprantamiau. Taip pat atliksime kūrybines užduotis: kursime savo istorijas, pabaigsime pradėtus tekstus, žaisime kalbos žaidimus, kurie padės lengviau įsisavinti mokomąją medžiagą.
Pamokėlės vyksta nedidelėje grupėje, todėl kiekvienas vaikas gauna dėmesio, gali aktyviai dalyvauti ir mokytis saugioje, motyvuojančioje aplinkoje.
Kaina: simbolinė – 5 €Formatas: grupinė pamokėlė (nedidelė grupė)

Po gimdymo: kūnas, emocijos ir kūdikis – aiškiai ir moksliškai dula Marija
2026-05-31 11:30 - 14:00
Kas yra dula?
Dula – tai patikima pagalba nėščiajai ir jos šeimai, kuri teikia emocinę paramą, atsako į klausimus, pataria ir padeda jaustis saugiai bei pasitikėti savo kūnu gimdymo metu. Marija dalinsis savo patirtimi, žiniomis ir praktiniais patarimais, kad kiekviena būsimoji mama jaustųsi pasiruošusi ir ramiai žengtų į šį svarbų gyvenimo etapą.
Šis pogimdyvinis seminaras su dula Marija skirtas mamoms (ir partneriams), norinčioms suprasti, kas iš tikrųjų vyksta po gimdymo – tiek fiziškai, tiek emociškai. Remiantis moksline informacija ir praktine patirtimi, seminaro metu aiškiai ir paprastai aptarsime svarbiausias temas, su kuriomis susiduria kiekviena šeima pirmosiomis savaitėmis ir mėnesiais po gimdymo.
Kalbėsime apie žindymą: kaip jis veikia, su kokiais iššūkiais galima susidurti ir kaip juos spręsti be streso. Aptarsime kūdikio priežiūros pagrindus – nuo miego ir nuraminimo iki kasdienių rutinų kūrimo. Taip pat nagrinėsime mamos mitybą: kas iš tiesų svarbu energijai, atsistatymui ir pieno gamybai.
Didelis dėmesys bus skiriamas emocinei sveikatai – paaiškinsime hormoninius pokyčius po gimdymo, emocinius svyravimus ir kaip atpažinti pogimdyvinės depresijos požymius. Diskutuosime, ką galima padaryti iš anksto, kad sumažintume riziką ir stiprintume psichologinį atsparumą.
Seminare taip pat aptarsime praktinius šeimos gyvenimo aspektus: darbų pasiskirstymą, partnerio įsitraukimą, realistiškus lūkesčius ir adaptaciją naujame gyvenimo etape. Galiausiai, kalbėsime apie fizinį atsistatymą – kaip saugiai grįžti prie aktyvumo, stiprinti kūną ir pasirūpinti savimi be spaudimo.
Tai erdvė ne tik gauti žinių, bet ir užduoti klausimus, pasidalinti patirtimi bei jaustis suprastai šiame svarbiame gyvenimo etape.
Trenerė dula Marija Ota – jos tikslas yra suteikti moterims ir jų šeimoms norimą ar reikalingą informaciją, nėštumo ir gimdymo klausimais. Ar tai būtų visiškai be intervencijų gimdymas, epidūras ar planinis cezaris, pasiruošimas nors ir skirtingas visais atvejais yra labai labai svarbus. Ne tik padedu pasiruošti ir dalyvauju gimdymuose, bet ir padedu šeimoms prisitaikyti prie naujo gyvenimo ritmo atėjus mažyliui, suteikiu emocinę, socialinę pagalbą persileidimo, tylių gimdymų ar aborto atvejais.
